open-index/open-wikipedia-markdown huggingface dataset:
סטפן אנדרסן

**סְטֶפָן מַאִיגוֹ אַנְדֶרְסֵן** (נולד ב-26 בנובמבר 1981) הוא כדורגלן עבר דני ששיחק בעמדת השוער. בעבר שיחק בנבחרת דנמרק ורשם במדיה שלושים הופעות.

## קריירה
אנדרסן החל את דרכו בקבוצת הנוער של מועדון הכדורגל ברונדבי בעודו נער. אנדרסן לא שיחק זמן רב במשחקי הקבוצה ובחורף 1999 עבר לקבוצת הנוער של מועדון הכדורגל וידוברה IF. בקבוצת וידוברה IF, שיחק אנדרסן את משחקו המקצועי הראשון בחייו ונחשב לאחד משחקניה הטובים . ב-2002 חתם אנדרסן בקבוצת אקדמיסק בולדקלאב.

ביוני 2004 רכש המועדון האנגלי צ'רלטון את'לטיק, את כרטיסו של אנדרסן ב-8 מיליון כתר דני מאקדמיסק בולדקלאב. בעונתו הראשונה במועדון, שיחק אנדרסן שני משחקים בלבד. בעונה הבאה, בגלל פציעתו של השוער הראשי של הקבוצה, דין קיילי, אנדרסן לקח חלק במשחקיה הראשונים של הקבוצה בעונה זו. בסך הכל שיחק אנדרסן בצ'רלטון 17 משחקים בלבד.

בנובמבר 2006 חזר אנדרסן לברונדבי, מועדון נעוריו. העברתו מצ'רלטון את'לטיק לברונדבי התרחשה בחלון ההעברות של ינואר 2007. ב-2008 זכה אנדרסן עם ברונדבי בגביע הדני, וזכה בתואר "השוער המצטיין" של ליגת העל הדנית. ב-2011 רכש המועדון הצרפתי אוויאן, את כרטיסו של אנדרסן מברונדבי בסכום מצטבר של 2 מיליון כתר דני. בשנת 2013 עבר לשחק בקבוצת ריאל בטיס ובשנת 2014 הושאל לקבוצת גו אהד איגלס.

ב-19 במאי 2014 חזר לדנמרק, וחתם לשלוש שנים בפ.צ. קופנהגן.

ב-12 בספטמבר 2021 חתם בוארברו מהליגה הדנית השישית.

### נבחרת דנמרק
לאנדרסן 5 משחקים בנבחרת דנמרק עד גיל 20 ו-21 משחקים בנבחרת דנמרק עד גיל 21. במרץ 2004 ערך את הופעת הבכורה שלו בנבחרת דנמרק הבוגרת, במשחק ידידות מול נבחרת ספרד. משחקו השני של אנדרסן בנבחרת היה בספטמבר 2008. כמו כן, אנדרסן שיחק מספר משחקים במוקדמות מונדיאל 2010. כמו כן, החליף אנדרסן את תומאס סורנסן, שוערה הראשי של נבחרת דנמרק במשחקי יורו 2012, כיוון שסורנסן היה פצוע.

## קישורים חיצוניים

* פרופיל השחקן באתר הרשמי של נבחרת דנמרק

קטגוריה:כדורגלנים דנים
קטגוריה:שוערי כדורגל דנים
קטגוריה:קופנהגן: כדורגלנים
קטגוריה:כדורגלני צ'רלטון את'לטיק
קטגוריה:כדורגלני ברונדבי
קטגוריה:כדורגלני אוויאן
קטגוריה:כדורגלני ריאל בטיס
קטגוריה:כדורגלני גו אהד איגלס
קטגוריה:כדורגלני פ.צ. קופנהגן
קטגוריה:כדורגלני נבחרת דנמרק
קטגוריה:כדורגלני יורו 2004
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:ספורטאים דנים באנגליה
קטגוריה:ספורטאים דנים בצרפת
קטגוריה:ספורטאים דנים בספרד
קטגוריה:דנים שנולדו ב-1981
אם (קומיקס)

**אם** (באנגלית: **M**) היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *Uncanny X-Men #316* מספטמבר 1994 ונוצרה על ידי הכותב סקוט לובדל והמאייר כריס באצ'לו.

אם היא האלטר אגו של מונט איבט קלאריס מריה תרזה סנט קרוז, מוטאנטית מוסלמית שנולדה בסרייבו, בוסניה עם מגוון יכולות על-אנושיות, ביניהן כוח פיזי מוגבר, טלפתיה, ריפוי עצמי ותעופה על-קולית. חברת הקבוצה Generation X לשעבר וכעת חברת אקס פקטור חקירות. דמותה מהווה דוגמה נדירה לגיבור-על מוסלמי בשוק הקומיקס האמריקאי. כך למשל, דמותה לקחה חלק בקשת סיפור משנת 2011 בכתיבתו של פיטר דייוויד, שעסקה באסלאמופוביה בתרבות האמריקנית המודרנית.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
וולפסביין

**וולפסביין** (באנגלית: **Wolfsbane**) היא דמות בדיונית של גיבורת על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת *Marvel Graphic Novel #4* מאוקטובר 1982 ונוצרה על ידי הכותב כריס קלרמונט והמאייר בוב מקלאוד. 

וולפסביין היא האלטר אגו של ריין סינקלר, מוטאנטית ממוצא סקוטי בעלת היכולת לשנות את צורתה לזאב דמוי אדם. בעבר הייתה חברה בקבוצת המוטנטים החדשים של שנות ה-80, וכן חברה בקבוצה הממשלתית אקס פקטור, אקסקליבר ואקס-מן החדשים. בנוסף, היא הייתה חברה בקבוצת אקס-פורס עד שהצטרפה לגלגולה הנוכחי של קבוצת אקס-פקטור חקירות עד לפירוקה. וולפסביין היא הדמות היחידה שהייתה חברה בשש קבוצות אקס שונות.

את דמותה של וולפסביין בסרט הלייב אקשן "המוטנטים החדשים" מגלמת השחקנית מייזי ויליאמס.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

קטגוריה:אקס-מן: דמויות
קטגוריה:מורים בדיוניים
קטגוריה:חוקרים פרטיים בדיוניים
קטגוריה:מאומצים בדיוניים
כמו צמח בר

"**כמו צמח בר**" הוא שיר אהבה ובלדה שיצא לאור בשנת 1975. השיר נכתב על ידי המשוררת רחל שפירא, והולחן על ידי נחום היימן. נושאי השיר הם עלילות האהבה, הכוללות עליות, מורדות, פרדה וגעגועים, המשוחחים עם עלילת הספר "דודי ורעי" של הסופרת נעמי פרנקל.

"כמו צמח בר" נעשה אהוד מאוד, וזכה לביצועים רבים, הידוע שבהם של חוה אלברשטיין, וכן של סי היימן (בִּתו של המלחין). בשל מילות הפרדה וההכרזה על סופיותם של היחסים והחיים בצוותא, יחד עם תיאורי החוויות והרגשות המעמיקים והמעודנים, הוא התפרש בציבוריות הישראלית גם כשיר בטרם סוף החיים, יש כאלו הרואים בשיר גם את קולה ורגשותיה המתדלדלים של צלע שלישית הפורשת הצידה מתוך הכרה וידיעה שכלתנית שלא תמומש אהבתה לאהובה.

באותו הקשר של שכול ואבלות כללי, מקובל לנגן אותו בימי זיכרון, אזכרות ומועדים וימים טובים.

## ביצועים נוספים
[ממוזער|קטע מתוך השיר "כמו צמח בר" עם שינויי ניסוח ב[כיכר החטופים והנעדרים|כיכר החטופים במהלך מלחמת חרבות ברזל]]

בניגוד מוחלט לפרשנותו המקובלת כשיר על פרידה וסוף מר, זכה השיר לחידוש מפתיע בשנת 2011 במסגרת פרויקט "שני צדדים למטבע", בו אמנים מהז'אנר הים תיכוני חידשו שירים של עמיתיהם "מהצד השני" ולהפך. "כמו צמח בר" בוצע בידי אביהו מדינה, שנתן לו פרשנות אופטימית בהרבה. לראשונה עובד השיר בקצב מהיר, והפך לשיר קאנטרי עליז. הדובר בשיר הפך לגבר. מדינה הסביר את בחירתו זו: "הייתי ביניכם כמו צמח בר - כלומר לא קיבלתם אותי. זה הרגיש לי כמו קאובוי שפשוט מתיישב על סוסו ודוהר לבדו אל האופק - ממשיך הלאה". השיר יצא באלבומו ה-12 של מדינה, "רק אלוהים יודע".

השיר הוקלט מחדש על ידי הזמרת דיקלה בשנת 2014 לאלבום "שרות חוה אלברשטיין". העיבוד המוזיקלי של יונתן לוי מושפע מסגנון הבוסה נובה.

בשנת 2018 ביצעה השחקנית דין הפנר את השיר במסגרת הסדרה כפולה.

## יצירת השיר ותכניו
השיר נכתב, על פי תיאורה של המשוררת: "בשעתו כשיר הנושא של סרט הטלוויזיה "דודי ורעי", ... הוא נכתב כפרשנות שלי לדמות המרכזית בסרט. מה שלא כל כך הייתי מודעת אליו כשכתבתי אותו, זה שדרך הפרשנות לדמות כתבתי משהו די מדויק על עצמי. כמו שקורה הרבה פעמים השיר התנתק לחלוטין מהסרט, אבל בעקבות הסרט והשיר נעמי פרנקל כתבה ספר ששמו "צמח בר".

השיר המחורז כולל שלושה בתים.

**הבית הראשון** פותח בהכרזה על פרדה קרובה במילים:

הדוברת מתארת במילים רומזות וחדות את השתלשלותה של פרשיית אהבה בעבר קרוב, אשר כללה סערות ומשברים ביחסיה עם מאהבה-אהובה, הנמצא, כך מרומז במילה "מִדבּר", בסביבה מרוחקת, אולי באזור גבוה. והיא מדמה את עצמה ל"צמח בר", שצמיחתו באביב וקמילתו בקיץ.

**הבית השני** מתאר בפרוטרוט פואטי את תקופת הסערה והמשברים עם האהוב, שהביאה לפרדה הצפויה. האני השרה מתארת בגלוי וברמז מעורבים רגשות עזים, "תשוקה" והתמודדות עימה, כך במילים:

**הבית השלישי** מפרט את הרגשות והחוויות, שהיו מנת חלקה של האני השרה ביחסי האהבה הסוערים, ומסיים בחזרה מסכמת על הכרזת הפרדה, בנוסח הראשון, כך במילים המתארות:

והיא מסכמת:

## קישורים חיצוניים

* ניתוח השיר והמשמעויות שבו באתר תרבות.il
* מבחר ביצועים מוקלטים של "כמו צמח בר", בארכיון הצליל של הספרייה הלאומית
* 

## הערות שוליים

קטגוריה:שירי חוה אלברשטיין
קטגוריה:שירי סי היימן
קטגוריה:שירי דיקלה
קטגוריה:שירי אהבה בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי נחום היימן
קטגוריה:שירים על צמחים
קטגוריה:שירים על פרידה
כפיר אזולאי

**כפיר אזולאי** (נולד ב-1976) הוא במאי תיאטרון ישראלי ומורה למשחק, מכהן כמנהל פדגוגי-אמנותי בגודמן - בית ספר למשחק בנגב.

## ביוגרפיה
כפיר אזולאי נולד בבית שאן. בגיל תשע עבר עם משפחתו לבת ים. למד במגמת תיאטרון בתיכון שז"ר בבת ים, שם לקחו את כיתתו להצגות רבות, לפי דבריו, וכך נחשף לתיאטרון. הוא הלחין מוזיקה למחזה "יסורי איוב" של חנוך לוין והפך אותו יחד עם חבריו לאופרת רוק.

בתום שירותו הצבאי הלחין את המוזיקה להצגה "אסקוריאל" בתיאטרון הסימטה, להצגה "שיקול מוטעה" בפסטיבל קריאה בתיאטרון בית ליסין ולסרט תיעודי. בד בבד ניגן בלהקה והוציא דיסק.

בהמשך התחיל ללמוד במגמת בימוי בחוג לתיאטרון באוניברסיטת תל אביב וסיים את התואר הראשון ב-2004. הוא המשיך לתואר שני וסיים אותו בהצטיינות ב-2007, אך לא הגיש עבודת תזה. בתקופת לימודיו התפרנס כאיש קול במופעי רוק.

לאחר סיום לימודיו האקדמיים אזולאי ביים קריאה מבוימת של "הכיתה שלנו" עבור פסטיבל התיאטרון הפולני בחסות הבימה, בתיאטרון תמונע ואת ההצגות: "נורה","קן הקוקייה", "סליחות" ו"חתונת הדמים" בתיאטרון באר שבע, "מימונה" בתיאטרון בית ליסין, ו"אלקטרה" ו"כבוד אבוד" בתיאטרון הקאמרי.

כיום אזולאי הוא מנהלו הפדגוגי-אמנותי של גודמן בית הספר למשחק בנגב מביים בתיאטרון בית לסין, הבימה, הקאמרי ובאר שבע. מלמד ומביים באוניברסיטת תל אביב, סמינר הקיבוצים, סל"ה - הסטודיו לאמנויות התיאטרון מיסודו של יורם לוינשטיין, ובמגמת תיאטרון בתיכון שז"ר בבת ים.

כפיר אזולאי חי בתל אביב עם בת זוגו יעל וילר, נספחת התרבות של שווייץ בישראל, להם שלושה ילדים.

## הצגות

## קישורים חיצוניים
* 

**על ההצגה "נורה"**

* ההצגה "נורה" באתר תיאטרון באר שבע
* 
* 
* צבי גורן, ביקורת: נורה – הטבע האנושי, באתר הבמה, 6 במאי 2012 
* רון כלף, תיאטרון ב"ש נגד הדרת נשים, באתר גלי צה"ל, 1 במאי 2012
*

**על ההצגה "קן הקוקיה"**

* ההצגה "קן הקוקיה" באתר תיאטרון באר שבע
* חיים נוי, קן הקוקיה מרגש ועוצמתי בתיאטרון באר שבע, באתר YouPost, 8 יולי 2010
* 
* קן הקוקייה – ליצן בא להשתגע, באתר הבמה, 12 ביולי 2010

**על ההצגה "מימונה"**

* על ההצגה "מימונה" באתר תיאטרון בית ליסין
* , ביקורת שהתפרסמה במקור בטיים אאוט תל אביב, 25 בספטמבר 2011
* צבי גורן, ביקורת: מימונה - אתנולוגיה מדומה, באתר הבמה, 29 באוגוסט 2011

קטגוריה:במאי תיאטרון ישראלים
קטגוריה:אנשי חינוך ישראלים
קטגוריה:בוגרי תיכון שז"ר (בת ים)
קטגוריה:בוגרי אוניברסיטת תל אביב: תיאטרון
קטגוריה:ישראלים שנולדו ב-1977
איגוד ההתעמלות בישראל

**איגוד ההתעמלות בישראל** הוא הגוף האמון על פעילות ענפי ההתעמלות השונים.
[190px|שמאל|ממוזער|[סמלילו הקודם של האיגוד]]

## פעילות
תחת כנפי איגוד ההתעמלות פעילים הענפים האולימפיים טרמפולינה אולימפית, התעמלות אומנותית לבנות, התעמלות מכשירים לבנים ובנות, וכן הענפים פס אקרובטיקה, אקרובטיקה, התעמלות אירובית ומסלולי פעילות עממיים. בענף פעילים אלפי ספורטאים צעירים מכל רחבי ישראל, אשר עוסקים בענף ברמות שונות.

מטרות האיגוד הן לפתח ולקדם את ענפי ההתעמלות בישראל, לרכזם ולנהלם, זאת על ידי קביעת תקנות ונהלים, יישום חוקים של איגוד ההתעמלות העולמי (fig), ארגון תחרויות ומפעלי ספורט, ארגון של נבחרות ישראל בענפים השונים.

באיגוד חברות אגודות הספורט שעוסקות בענף, והוא מוציא לאור פרסומים ועיתונות מקצועית בתחום, ויוזם השתלמויות עבור כל העוסקים בענף, ספורטאים, מאמנים ושופטים.

מבנה האיגוד מורכב מיו"ר, חברי הנהלה, ועדת ביקורת, ועדה לקשרים בינלאומיים, סמנכ"ל, ויו"ר עבור כל אחת מחמש הוועדות המקצועיות בתחומים אותם האגודה מרכזת, וכן מנהלי נבחרות של שלושת התחומים בהם קיימות נבחרות המייצגות את ישראל בתחרויות בינלאומיות (התעמלות אמנותית, התעמלות מכשירים בנים ובנות).

אירועי ספורט בינלאומיים שאיגוד ההתעמלות הישראלי אירח:
* אליפות אירופה ה-32 בהתעמלות אומנותית, שהתקיימה בחולון בשנת 2016.
* אליפות אירופה באקרובטיקה שהתקיימה בחולון בשנת 2019.

## קישורים חיצוניים
* 

* 

קטגוריה:התעמלות
התעמלות
מאדס מיקלסן

**מאדס דידמן מיקלסן** (בדנית: **Mads Dittmann Mikkelsen**, נהגה **מאס**; נולד ב-22 בנובמבר 1965) הוא שחקן קולנוע דני. מיקלסן זכה בשנת 2012 בפרס השחקן הטוב ביותר של פסטיבל קאן על הופעתו בסרט "ניצוד". 

## ביוגרפיה
מיקלסן נולד במחוז אוסטרברו שבקופנהגן לבנטה כריסטיאנסן ולשחקן הנינג מיקלסן.
אחיו הוא השחקן לארס מיקלסן.

## קריירת משחק
התגלה לראשונה בארצו בסרטיו של ניקולס וינדינג רפן "פושר" בתפקיד טוני יד ימינו של סוחר הסמים פרנק ו"בלידר".
הופיע לאחר מכן בקומדיית הפשע "אורות מהבהבים" ובסדרת המשטרה "יחידה מס 1" שזכתה לפופולריות רבה בדנמרק.
ב-2002 זכה מיקלסן להערכה רבה בארצו על תפקידו בדרמה "אהבות פתוחות", בנוסף השתתף בדרמה הספרותית "התשוקות של דינה" ובדרמה הקומית "הקפיצה לחיים".
ב-2003 הופיע בדרמה הקומית "קצבים" בתפקיד סבנד בעל הקצבייה.

בשנת 2004 ערך מיקלסן את הבכורה ההוליוודית שלו בדרמת הפעולה התקופתית "המלך ארתור" בתפקיד טריסטיאן מאביריו של המלך ארתור (קלייב אואן).
ב-2005 שיחק בדרמה הקומית הדנית המוערכת "התפוח של אדם" בתפקיד הכומר איבן פאג'לדסטד.
ב-2006 נבחר מיקלסן לתפקיד הנבל הראשי לה-שיפר בשובר הקופות מסדרת סרטי ג'יימס בונד "קזינו רויאל".
מיקלסן הופיע באותה השנה גם בסרטה המוערך של סוסנה בייר "אחרי החתונה" בתפקיד מנהל בית היתומים ג'ייקוב פטרסן.
ב-2008 הופיע מיקלסן בדרמת המלחמה הדנית "פלאם וציטרון" בתפקיד יורגן האגן שמיט פעיל המחתרת הדנית.
ב-2009 שיחק בדרמת הפעולה התקופתית "תחיית וואלאלה" בתור הלוחם הנורדי עין אחת ובסרט הצרפתי "שאנל וסטרווינסקי" בתפקיד המלחין הרוסי איגור סטרווינסקי.

ב-2010 השתתף מיקלסן בשובר הקופות "התנגשות הטיטאנים" בתפקיד דראקו מנהיג המשמר המלכותי.
ב-2011 שיחק בסרט "שלושת המוסקטרים" בתפקיד קפטן רושפור.
ביוני 2012 זכה מיקלסן בפרס השחקן הטוב ביותר של פסטיבל קאן על הופעתו בדרמה הדנית "ניצוד".

מיקלסן מככב בתפקיד הראשי בסדרת הדרמה "חניבעל". הוא מגלם את הרוצח הסדרתי ד"ר חניבעל לקטר, בסדרה המבוססת על סדרת ספרי "דרקון אדום" של תומאס האריס.

בשנת 2016 שיחק את הנבל הראשי קאסיליוס בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון. באותה שנה שיחק בסרט המדע הבדיוני "רוג אחת: סיפור מלחמת הכוכבים", ספין אוף לסדרת סרטי "מלחמת הכוכבים", לצד פליסיטי ג'ונס, פורסט ויטאקר ודייגו לונה.

בשנת 2020 כיכב בסרט זוכה האוסקר לסרט הזר "עוד סיבוב של הבמאי תומאס וינטרברג (איתו שיתף פעולה גם ב"ניצוד").

בשנת 2022 החליף את ג’וני דפ בגילום גלרט גרינדלוולד בסרט ”חיות הפלא: הסודות של דמבלדור”.

בשנת 2024 השתתף בסרט "מופאסה: מלך האריות" בדיבוב הנבל הראשי: קירוס.

## חיים אישיים
למיקלסן בן ובת מאשתו האן ג'קובסן. מיקלסן דובר דנית, שוודית ואנגלית.

## פילמוגרפיה נבחרת

## קישורים חיצוניים

* 

* 
* 

## הערות שוליים

קטגוריה:שחקני קולנוע וטלוויזיה דנים
קטגוריה:מדבבים דנים
קטגוריה:זוכי פרס סאטורן לשחקן ראשי בטלוויזיה
קטגוריה:שחקנים ביקום הקולנועי של מארוול
קטגוריה:דנים שנולדו ב-1965
דניאל גילדנלאו

**דניאל גילדנלאו** (בשוודית: **Daniel Gildenlöw**; נולד ב-5 ביוני 1973 בעיר אסקילסטונה) הוא מוזיקאי שוודי וסולנה של להקת הפרוגרסיב מטאל Pain of Salvation.

## קריירה
דניאל הוא כותב השירים הראשי בלהקה ומנגן על הגיטרה המובילה, כמו כן הוא ההוגה העיקרי של תוכן אלבומי הקונספט של להקתו וכישרונו בתחום אלבומי הקונספט בולט בז'אנר המטאל ברחבי העולם.

דניאל גילדנלאו החל לנגן כבר בשנת 1984 כאשר מלאו לו 11 שנים, באותה שנה הקים את להקתו Reality. בשנת 1991 שינתה הלהקה את שמה ל-Pain of Salvation. ב-2001 השתתף גילדנלאו בפרויקט טראנסאטלנטיק שכלל בתוכו אמני פרוגרסיב-רוק. בשנת 2007 לקח גילדנלאו חלק בשיר של להקת דרים ת'יאטר "Repentance" מתוך האלבום Systematic Chaos וב-2008 לקח גילדנלאו חלק באלבום 01011001 של אריאון.

## קישורים חיצוניים
* 

קטגוריה:זמרים בעלי מנעד קולי של 4 אוקטבות
קטגוריה:מוזיקאים שוודים
קטגוריה:מוזיקאי מטאל
קטגוריה:שוודים שנולדו ב-1973
טרו פיטקמקי

**טרו פיטקמקי** (בפינית: **Tero Pitkämäki**; נולד ב-19 בדצמבר 1982 באילמאיוקי) הוא אתלט פיני, אלוף עולם (אוסקה 2007) ובעל מדליית ארד אולימפית (בייג'ינג 2008) בהטלת כידון.

## הישגים
פיטקמקי השתתף באולימפיאדת אתונה (2004) וסיים במקום השמיני. במהלך תחרות שנערכה בעיירה קואורטאנה בשנת 2005, קבע פיטקמקי את שיאו האישי - 91.53 מטרים, שהייתה אז התוצאה השישית בטיבה בכל הזמנים (נכון לשנת 2012 זוהי התוצאה השביעית בטיבה בכל הזמנים). באליפות אירופה שנערכה בגטבורג ב-2006 זכה במדליית הכסף, אחרי הנורווגי אנדריאס תורקילדסן. בין פיטקמקי לת'ורקילדסן התפתחה לאורך השנים יריבות ספורטיבית אך גם חברות אישית.

במהלך תחרות שנערכה ברומא במסגרת ליגת הזהב בשנת 2007, היה פיטקמקי מעורב בתקרית יוצאת דופן, כאשר הכידון שהטיל פגע בקופץ לרוחק הצרפתי סלים סדירי. לא נשקפה לחייו של סדירי סכנה כתוצאה מהפגיעה, אך הוא נאלץ להפסיק את אימוניו למספר חודשים.

### אלוף עולם
באליפות העולם באתלטיקה שנערכה באוסקה בהמשך השנה, רשם פיטקמקי את הישג השיא שלו, כשהוכתר כאלוף העולם. באותה שנה היה דומיננטי ברוב התחרויות בהן השתתף, ואף השיג את תוצאת השנה - 91.23 מטר, ובסוף השנה בחרה בו התאחדות האתלטיקה האירופית לאתלט השנה.

### מדליית ארד אולימפית
באולימפיאדת בייג'ינג (2008) זכה פיטקמקי במדליית ארד בהטלת כידון בתוצאה של 86.16 מטר, אחרי אנדריאס תורקילדסן מנורווגיה שקבע שיא אולימפי חדש של 90.57 מטר ואיינרס קובלס מלטביה (86.64 מטר).

באליפות העולם באתלטיקה שנערכה ב-2009 בברלין סיים פיטקמקי במקום חמישי בהטלת כידון תוצאה של 81.90 מטר, ולא הצליח להגן על תוארו. 

באליפות אירופה שנערכה בברצלונה שבספרד ב-2010 זכה פיטקמקי במדליית ארד בהטלת כידון בתוצאה של 86.67 מטר, אחרי אנדריאס תורקילדסן (88.37 מטר) ומתיאס דה זורדו מגרמניה שקבע שיא אישי חדש של 87.81 מטר.

באליפות העולם שנערכה בטגו, שבקוריאה הדרומית בשנת 2011 סיים פיטקמקי במקום 17 בהטלת כידון בתוצאה של 79.46 מטר.

באולימפיאדת לונדון (2012) סיים פיטקמקי במקום חמישי בהטלת כידון בתוצאה של 82.80 מטר, בשלב המוקדמות הוא קבע תוצאה של 83.01 מטר ועלה מהמקום השלישי.

באליפות העולם באתלטיקה שנערכה במוסקבה שברוסיה בשנת 2013 זכה פיטקמקי במדליית כסף בהטלת כידון בתוצאה של 87.07 מטר, אחרי ויטסלב וסלי מצ'כיה (87.17 מטר) ולפני דמיטרי טרבין מרוסיה (86.23 מטר).

באליפות העולם שנערכה בבייג'ינג  שבסין בשנת 2015 זכה במדליית ארד בתוצאה של 87.64 מטר, אחרי ג'וליוס יגו מקניה (92.72 מטר) ואיהאב א-סייד ממצרים (88.99 מטר).

## קישורים חיצוניים
 
* 

קטגוריה:מטילי כידון פינים
קטגוריה:אלופי עולם באתלטיקה
קטגוריה:אתלטים באולימפיאדת אתונה (2004)
קטגוריה:אתלטים באולימפיאדת בייג'ינג (2008)
קטגוריה:אתלטים באולימפיאדת לונדון (2012)
קטגוריה:אתלטים באולימפיאדת ריו דה ז'ניירו (2016)
קטגוריה:פינים שנולדו ב-1982
רוקסטאר גיימס

**רוקסטאר גיימס** (באנגלית: **Rockstar Games**, בתרגום חופשי: **משחקי רוקסטאר**) היא חברת פיתוח והפצת משחקי מחשב מהגדולות בתעשייה.

משרדיה הראשיים נמצאים בניו יורק, ארצות הברית, וכיום, החברה נמצאת בבעלות החברה Take-Two Interactive.

החברה ידועה בעיקר בזכות המשחקים: Midnight Club, Manhunt, The Warriors, Red Dead, Bully ,L.A. Noire ,Max Payne ,Grand Theft Auto, Oni, Red Dead Redemption 2

החברה נוסדה במהלך שנת 1998 על ידי המפיקים סאם האוזר, דן האוזר, טרי דונובן, ג'יימי קינג וגרי פורמן, וכיום בבעלות החברה יש עשרה אולפני פיתוח המפוזרים בעולם.
היא ידועה בעיקר בזכות סדרת המשחקים המצליחה Grand Theft Auto.

## חברות בת

### חברות בת שנסגרו

## מוצרים מוכרים
### סדרת Grand Theft Auto

* Grand Theft Auto
* Grand Theft Auto II
* Grand Theft Auto III
* Grand Theft Auto: Vice City
* Grand Theft Auto: San Andreas
* Grand Theft Auto IV
* Grand Theft Auto V
* Grand Theft Auto VI

### סדרת Red Dead
* Red Dead Revolver
* Red Dead Redemption
* Red Dead Redemption 2

### סדרת Max Payne

* מקס פיין - הוצאה לאור עם Remedy Entertainment
* מקס פיין 2 - הוצאה לאור עם Remedy Entertainment
* מקס פיין 3

## כותרים נוספים
### Bully
* בולי יצא ב-17 באוקטובר 2006, ויצא בגרסה מחודשת למחשב ולקונסולות ב-21 באוקטובר 2008. בולי הוא משחק אקשן הרפתקאות של חברת רוקסטאר. כשיצא זכה לקהל מעריצים אדוק. בולי מתרחש בפנימיה בדיונית באנגליה, ומספר את סיפורו של ג'ימי הופקינס. הופקינס ילד פושע כבן 15 שמנסה להיות פופולרי בחברה. המשחק הוא משחק עולם פתוח אשר מתרחש בעיירה בדיונית בשם 'בולוורת'. המשחק מביא איתו משחקיות מגוף שלישי אשר נותנת לכם שלל אפשריות תנועה כגון: ברגל, סקייטבורד, קטנוע, אופניים או קרטינג.המשחק שוחרר ב-4 במרץ 2008 ל־Xbox 360 ול־Wii, וב-21 באוקטובר 2008 עבור Microsoft Windows. לאחר מכן בולי שוחרר מחדש ל-PlayStation 4 ולמחשב האישי (סטים).

## קישורים חיצוניים

* 

* Rockstar Games - אתר החברה.
* Red Dead Redemption 2  - כתבה על המשחק.

קטגוריה:ערכים שבהם תבנית בריטניקה אינה מתאימה
קטגוריה:חברות משחקי וידאו אמריקאיות
Malwarebytes' Anti-Malware

**Malwarebytes' Anti-Malware** היא תוכנת מחשב לגילוי והסרת תוכנות זדוניות. יצאה לאור לראשונה על ידי חברת Malwarebytes, בינואר 2006. התוכנה זמינה בגרסה חופשית, אשר סורקת ומסירה תוכנות זדוניות בעת הפעלה ידנית כולל תוכנות אבטחה מזויפות, ותוכנות פרסום. בנוסף קיימת גרסה בתשלום, אשר מספקת סריקות מתוזמנות, הגנה בזמן אמת, וסריקת זיכרון פלאש. בגרסה ששוחררה באפריל 2013 נוספה היכולת לסרוק קבצים הכלולים בתוך קובצי ארכיון (כגון ZIP).

## קישורים חיצוניים

* 
* אתר התוכנה

## הערות שוליים

 
קטגוריה:תוכנות אבטחת מחשבים
קטגוריה:תוכנות שהושקו ב-2006
קטגוריה:תוכנות אנטי-וירוס
VirusTotal

ממוזער|לוגו VirusTotal
**VirusTotal** הוא אתר אינטרנט בבעלות חברת גוגל, המספק שרותי בדיקה של קבצים חשודים להימצאות וירוס מחשב, תולעת מחשב, סוס טרויאני או תוכן מזיק או לא רצוי אחר, כגון רוגלה או תוכנת פרסום (adware). האתר עושה שימוש ב-55 תוכנות אנטי-וירוס שונות וב-61 מנועי סריקה מקוונים כדי לסרוק ולבדוק קובצי וירוסים. השימוש ההשוואתי במגוון התוכנות בעת ובעונה אחת אמור להוות פתרון נגד נוזקות שלא זוהו על ידי תוכנת האנטי-וירוס המותקנת במחשב המשתמש, או כדי לאשרר סטטיסטית את נכונות זיהויה החיוביים (כלומר, הימצאותם של וירוסים או תוכנות מזיקות), כאשר ייתכנו מקרים שבהם בסופו של דבר, לא יהיה מדובר בווירוס או תוכנה מזיקה (מצב המכונה "זיהוי חיובי שגוי", או בלעז: "False Positive").

קיימת מגבלה על גודל הקובץ המועלה לבדיקה, אשר מתעדכנת מפעם לפעם. בדצמבר 2022 עמדה המגבלה על 650 מגהבייט.

בנוסף, האתר מציע שירות של בדיקת של כתובת אינטרנט חשודות URL, על-מנת לבדוק אם הן בטוחות לגלישה (למשל, מפני סכנה הקרויה באנגלית: "Drive-by download") ולחפש בבסיס הנתונים של VirusTotal, לפי חתימות ידועות מראש.

ניתן להעלות קבצים לבדיקה במגוון דרכים, כגון: באמצעות אתר האינטרנט, ממשק תכנות יישומים (API), תוכנה ייעודית או בדואר אלקטרוני. כדי לשפר את התוכנה שלהם, חברות תוכנות אנטי-וירוס יכולות לקבל עותקים של קבצים שסומנו על ידי סריקות של תוכנות אחרות כנגועים או חשודים, אבל בתוכנה שלהם לא זוהתה בעיה.
VirusTotal נבחרה על ידי PC World כאחד מ-100 המוצרים הטובים ביותר של שנת 2007.

שימוש באתר אינו מבטיח כי קובץ מסוים אינו זדוני, מאחר שייתכן וייקח זמן בין הפצה של תוכנה זדונית לזיהוי ראשוני שלה. עם זאת, אם מדובר בקובץ שנבדק בפעם הראשונה לפני מספר חודשים, הסיכוי לאישור שגוי (False Negative) נמוך.

## ראו גם
* נוזקה
* האקר
* AV-Comparatives

## קישורים חיצוניים

* 

* VirusTotal for AV testing is a bad idea - מאמר קצר שטוען שהסתמכות על תוצאות VirusTotal, המתבססות בעיקר על חתימות קבצים ולא על טכנולוגיות פרואקטיביות כגון היוריסטיקות, אינן בהכרח משקפות את יחסי הכוחות והאיכויות בין תוכנות האנטי-וירוס השונות 

## הערות שוליים

קטגוריה:תוכנות אבטחת מחשבים
קטגוריה:תוכנות שהושקו ב-2004
קטגוריה:תוכנות אנטי-וירוס
קטגוריה:רכישות בידי גוגל
קטגוריה:גוגל
אליאורה זולקובסקי

**אליאורה זולקובסקי** (**Zholkovsky**; נכתב גם **זולוקובסקי**; נולדה ב-5 במרץ 1993) היא מתעמלת אמנותית ישראלית וחברת נבחרת ישראל בהתעמלות אמנותית.

## ביוגרפיה
זולקובסקי מתגוררת באשדוד ומתעמלת באגודת מכבי בני עייש. בתיכון למדה במקיף ט' בעיר מגוריה.

באליפות העולם שנערכה במוסקבה בספטמבר 2010 זכתה, כשהייתה המחליפה, יחד עם חברותיה לנבחרת ישראל בהתעמלות אמנותית בהישג שיא בקרב רב כאשר דורגה במקום רביעי.

באליפות העולם שנערכה במונפלייה בצרפת בספטמבר 2011 זכתה הנבחרת בהישג השיא שלה כאשר זכתה במדליית ארד בגמר התרגיל המשולב של 3 סרטים ו-2 חישוקים בתוצאה של 26.675 נק'. הנבחרת בתחרות הקרב-רב ביצעה מספר טעויות בתרגיל הכדורים, בו דורגה במקום 14, והגיעה למקום העשירי בסיכום שני התרגילים. בכך החמיצה את השלב הראשון בהשגת הקריטריון הנדרש להשתתפות באולימפיאדת לונדון (2012), אולם בתחרות קדם-אולימפית שהתקיימה ב-17 בינואר 2012 זכתה עם הנבחרת במקום השלישי בתחרות, ובמדליית כסף בגמר הקרב רב ואף העפילה לאולימפיאדה!.

## קישורים חיצוניים

* 
* אליאורה זולקובסקי, באתר ההתעמלות האמנותית הישראלית
* 

## הערות שוליים

קטגוריה:מתעמלות אומנותיות ישראליות
קטגוריה:מתעמלות אומנותיות אולימפיות ישראליות
קטגוריה:מתעמלות אומנותיות באולימפיאדת לונדון (2012)
קטגוריה:משתתפות ישראליות באולימפיאדת לונדון (2012)
קטגוריה:אשדוד: ספורטאים
קטגוריה:ישראליות שנולדו ב-1993
קטגוריה:ישראלים שנולדו ב-1993
שאול אלוני

** שאול אלוני** (4 באוגוסט 1929 – 16 בנובמבר 2007) היה שופט בית המשפט המחוזי בתל אביב ונשיא בית הדין לערעורים בכדורגל.

## ביוגרפיה
נולד בתל אביב בשנת 1929 בשם שאול לוי. בעקבות אחיו, נסים אלוני, שינה את שם המשפחה לאלוני. ב-1943 סיים את לימודיו בגימנסיה גאולה. היה חבר במחתרת הלח"י בנערותו, שימש מדביק כרוזים ועסק בהדרכה על חומרי חבלה. שם גם נפצע וכמעט התעוור בתאונת עבודה עם חומרי נפץ.

ב-1954 סיים את לימודיו בפקולטה למשפטים של האוניברסיטה העברית בירושלים, וב-1956 קיבל את הרישיון לעסוק בעריכת דין. עבד ארבע שנים כעורך דין שכיר, וב-1959 פתח משרד עצמאי. ב-1966 עזב את הפרקטיקה, ובמשך כשלוש שנים שימש יועץ משפטי של נציבות המים.

בשנת 1971 נבחר לכהונת שופט בבית משפט השלום בתל אביב. ב-1980 מונה לכהונה בפועל כשופט בבית המשפט המחוזי בתל אביב. שימש שופט בבית המשפט העליון (במינוי זמני) בשנים 1989–1990. פרש לגמלאות ב-13 במאי 1991.

אלוני היה שותף בכיר במשרד עורכי הדין "בלטר, גוט, אלוני ושות’", שנחשב בעבר לאחד משלושת משרדי עורכי הדין הגדולים בישראל. לימד באוניברסיטה העברית, אוניברסיטת תל אביב ומכללות שונות, ערך קורסים בנושאים משפטיים, וכתב טורים בעיתונים "הארץ" ו"מעריב". כיהן כיו"ר ועדות בנושאים שונים, בהם פונדקאות, חינוך והגנת הדייר.

אלוני עסק בשפיטה גם בתחום הספורט בישראל. מאמצע שנות ה-60 שימש דיין בבית הדין המשמעתי של איגוד הכדורסל בישראל. בהמשך שימש נשיא בית הדין המשמעתי לערעורים של התאחדות הספורט, חבר הנשיאות של בתי הדין לערעורים של התאחדות הכדורגל הישראלית ואיגוד הכדורסל בישראל, ונשיא בית הדין של הוועד האולימפי בישראל. אלוני היה אוהד מכבי תל אביב בכדורסל, ונטען נגדו כי פסק מספר פעמים בעדה הן בבית המשפט המחוזי (נדב הנפלד) והן במסגרת נשיאות בית הדין העליון. אלוני פסל את עצמו מלדון בבקשת ההעברה של המשחק בין הפועל פתח תקווה למכבי תל אביב באצטדיון רמת גן ב-2003, כיוון שסבר שכל פסיקה שלו תשתמע שלא כהלכה.

## משפחתו
אלוני היה בנם של יוסף לוי ואסתריאה (לבית גרשון). אחיו הבכור היה נסים אלוני, מחזאי ובמאי. על שם סבו, שאול גרשון, קרויה קריית שאול. דודו, הרב חיים גרשון, היה הרב הראשי של יפו.

אלוני שכל את בנו , שנהרג בגיל 20 במסגרת שירותו הצבאי כלוחם ב-1979. ילדיו האחרים הם דפנה עמית, שרון להב ועילם אלוני.

נכדו הוא התסריטאי ויוצר הטלוויזיה עמרי עמית.

## קישורים חיצוניים
* 
* 
* 
* 
* 
* שאול אלוני הלך לעולמו, 16 בנובמבר 2007, באתר טלספורט
* דן חי, על השופט שאול אלוני ז"ל
* טקס להנצחת שמו של שאול אלוני ז"ל נשיא ביה"ד העליון של ההתאחדות לכדורגל לשעבר, 11 באפריל 2008, באתר "כאן נעים"
* דקה דומיה לזכרו של שאול אלוני, 17 בנובמבר 2007, באתר איגוד הכדורסל בישראל
* אורי שטנדל, בלכתו של שאול אלוני – שופט בכל רמ"ח אבריו, 21 בנובמבר 2007, באתר לשכת עורכי הדין בישראל
* העץ המשפחתי של שאול אלוני, באתר Geni
* נועה להב, קורות החיים של סבתא דניה וסבא שאול, אתר הקשר הרב דורי, 8 בינואר 2018
* שיפוט מהיר, יקר ואלגנטי, פורסם בהארץ, 10 בספטמבר 2003

## הערות שוליים

קטגוריה:שופטי בית המשפט המחוזי בתל אביב
קטגוריה:בוגרי גימנסיה גאולה
קטגוריה:בוגרי האוניברסיטה העברית בירושלים: משפטים
קטגוריה:אבות שכולים: חללי צה"ל
קטגוריה:שופטי בית משפט השלום בתל אביב
קטגוריה:אנשי היישוב ילידי הארץ
קטגוריה:שופטים במינוי זמני בבית המשפט העליון
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1929
קטגוריה:ישראלים שנפטרו ב-2007
קלאו אדום

**קלאו אדום** (שם מדעי: *Buceros hydrocorax*) הוא מין של קלאו אסיאתי החי באיי הפיליפינים. מקור השם "קלאו" הוא בצליל שהקלאו משמיע, הדומה ל"קה-לאוּ". הקלאו האדום אנדמי לפיליפינים.
## מאפיינים
כמו כל מיני הקלאו, בעונת הקינון נקבת הקלאו האדום בוחרת לעצמה חור בעץ לקנן בו ומתיישבת בו. למרות מקורם הגדול, הקלאויים אינם מסוגלים לחפור בעצים בגלל שמקורם וקסדתם חלולים. אחרי שהנקבה מצאה מקום לקינון, היא כולאת את עצמה, בעזרת הזכר שמביא לה חומרי גלם (לשלשת ושאריות מזון) עד שהחור בעץ נאטם לגמרי מלבד חור קטן שמיועד להעברת אוכל ולהוצת לשלשת. אטימת החור מיועדת כדי למנוע כניסת פולשים כגון נחשים לקן, כך שהנקבה לא יכולה לצאת והטורפים לא יכולים להיכנס. אחרי שהגוזלים גדלים, הנקבה והם פורצים את הקן בעזרתו של הזכר, והגוזלים כולאים את עצמם, כמו אמם לפניהם. כעת הזכר והנקבה מביאים להם אוכל, ובבוא העת יפרצו שניהם את החור ויעופו לדרכם.

## תת-מינים
ישנם שלושה תת-מינים, וכל אחד חי באיים אחרים בפיליפינים:
* *Buceros hydrocorax hydrocorax* באיים לוזון ומרינדוקה
**Buceros hydrocorax semigaleatus* סאמר, לייטה, בוהול, פנאון, ביליראן, קאליקואן ובואד
* * Buceros hydrocorax mindanensis* בסילן
ההבדלים בין תת-המינים כוללים את צבע המקור: בתת-המין hydrocorax המקור כולו אדום, אך בתת-המינים semigaleatus וmindanensis צבע החצי היורד לקצה של המקור הוא צהוב בהיר. הקלאו עדיין נפוץ מקומית, אך סובל מציד ומאובדן בתי גידול. הקלאו האדום נקרא לעיתים "שעון ההרים" בגלל שהוא קורא בדרך כלל בצהריים.

## גלריה

Attica Zoo Park, Athens, Greece-8a.jpg|גוזל של קלאו אדום בגן החיות של אתונה, יוון
buceros hydrocorax - Weltvogelpark Walsrode 2011-05.jpg|קלאו אדום בגן חיות בגרמניה
Buceros hydrocorax - Weltvogelpark Walsrode 2011.jpg
Buceros hydrocorax - Weltvogelpark Walsrode 2011-06.jpg
Horn Bill.png


## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:קלאוניים
קטגוריה:הפיליפינים: עופות
קטגוריה:הפיליפינים: מינים אנדמיים
קטגוריה:עופות יערות הגשם של דרום-מזרח אסיה
קטגוריה:בעלי חיים שתוארו ב-1766
סרטי קולנוע ישראליים

להלן רשימה של סרטי קולנוע ישראליים, שהופקו בארץ ישראל ובמדינת ישראל והוקרנו מסחרית בבתי הקולנוע.
ימין|ממוזער|150px|א"י המשוחררת – סרט הקולנוע הראשון בעברית

## סרטים לפני קום המדינה (1918–1947)

## סרטי שנות 1948–1949

## סרטי שנות ה-50

## סרטי שנות ה-60

## סרטי שנות ה-70

## סרטי שנות ה-80

## סרטי שנות ה-90

## סרטי העשור הראשון של המאה ה-21

## סרטי העשור השני של המאה ה-21

## סרטי שנות ה-20 של המאה ה-21

## ראו גם
* קולנוע ישראלי
* מאה הסרטים הישראליים הנצפים ביותר בכל הזמנים

*
קטגוריה:קולנוע ישראלי
קטגוריה:סרטים בעברית
קטגוריה:סרטים בערבית
קטגוריה:סרטי דרמה ישראליים
קטגוריה:קולנוע בישראל
קטגוריה:סרטים תיעודיים ישראליים
תאי סמייל

**תאי סמייל אייר** (בתאית: **การบินไทยสมายล์**, באנגלית: **Thai Smile**) הייתה חברה לטיסות חסך תאילנדית שהופעלה על ידי תאי איירווייז אינטרנשיונל ובסיסה היה בנמל התעופה בנגקוק סוברנהומי. החברה החלה את פעילותה ביולי 2012. החברה הפעילה טיסות ליעדים כגון מקאו, צ'יאנג מאי, קראבי, פוקט ועוד, עד שנסגרה בתחילת שנת 2024 וכל פעילותה עברה לחברת האם, תאי איירווייז.

## היסטוריה
ב-20 במאי 2011 הכריזה הנהלת תאי איירווייז אינטרנשיונל על הקמת חברה לטיסות חסך שתהיה חברת בת של תאי אירווייז ותפעיל 11 מטוסי איירבוס A320 לכ-10 יעדים בתאילנד ובמזרח אסיה עד שנת 2013.
שם החברה נבחר מתוך כ-2,229 הצעות.

בשנת 2023 כחלק מהתייעלות כלכלית, הכריזה חברת תאי איירווייז שחברת תאי סמייל תיסגר בתחילת 2024 וכל טיסותיה וצי המטוסים שלה יעברו לפעול תחת תאי איירווייז.

## צי המטוסים
צי המטוסים של החברה נכון לינואר 2019:

## מחלקות בטיסות החברה
מטוסי החברה היו בעלי מחלקה אחת בלבד (תיירים) וב-5 השורות הראשונות (30 מושבים) היה מרווח גדול יותר לרגליים (מיועד לנוסעי "סמייל פלוס"), והוגשו להם ארוחה קלה, חטיף ושתייה.
שאר נוסעי המטוס קיבלו חטיף ובקבוק אחד של שתייה.
בנוסף הציעה החברה שירות הנקרא "סמייל קפה", שבו היה ניתן לרכוש ארוחה חמה, חטיפים ושתייה.

## קישורים חיצוניים

* 

## הערות שוליים

קטגוריה:חברות לטיסות חסך
קטגוריה:חברות תעופה תאילנדיות
ז'ורדי אלבה

**ז'ורדי אלבה אי ראמוס** (בקטלאנית: **Jordi Alba i Ramos**, ידוע גם בשם **ג'ורדי אלבה**; נולד ב-21 במרץ 1989) הוא כדורגלן עבר ספרדי-קטלאני המשחק בעמדת המגן השמאלי. אלבה נחשב לאחד המגנים השמאליים הטובים ביותר בדורו. אלבה היה חבר בלתי נפרד מהנבחרת שזכתה ביורו 2012, וגם היה חלק מהסגלים בגביע העולם ב-2014, 2018 ו-2022, ואליפות אירופה ב-2016 וב-2020. אלבה היה הקפטן של הנבחרת שזכתה בליגת האומות ב-2023. 

## קריירת מועדונים
בצעירותו שיחק במועדון הנוער של מועדון הכדורגל ברצלונה, אך ב-2005 שוחרר מהמועדון ועבר לקורנלה (Cornellà). לאחר כמעט שנתיים נמכר על ידי הקבוצה לוולנסיה במחיר של 6,000 יורו. את הופעת הבכורה שלו בליגה הספרדית ערך בניצחון 2–4 על ריאל ואיאדוליד.

ב-28 ביוני 2012 סוכמה העברתו של אלבה לברצלונה תמורת 14 מיליון אירו, לאחר משא ומתן ארוך, בין ראשי ברצלונה לבין מנואל יורנטה, נשיא ולנסיה. לאחר ההעברה, אלבה קיבל את חולצה מספר 18 בברצלונה.

הוא ערך את הופעת הבכורה שלו בקבוצה ב-19 באוגוסט 2012 נגד ריאל סוסיאדד. אלבה כבש את שער הבכרה שלו בקבוצה ב-20 באוקטובר בניצחון 4–5 נגד דפורטיבו לה קורוניה. ב-23 באוקטובר כבש את שער הבכורה שלו בליגת האלופות, שהיה גם שער הניצחון בתוספת הזמן נגד סלטיק הסקוטית.

ב-20 ביולי 2023 חתם באינטר מיאמי מה-MLS. בדצמבר 2025 הודיע על פרישה מהנבחרת לאחר זכייה עם אינטר מיאמי באליפות ה-MLS.

## קריירה בינלאומית
ב-2008 שיחק בנבחרת ספרד עד גיל 19 במסגרת האולימפיאדה בביג'ינג וזכה במדליית הזהב יחד עם הנבחרת. את הופעת הבכורה שלו בנבחרת הבוגרת ערך במוקדמות יורו 2012, נגד צ'כיה.
ביורו 2012 הפך לשחקן קבוע בהרכב נבחרת ספרד, ואף נבחר למגן השמאלי המצטיין של שלב הבתים. את שערו הראשון במדי הנבחרת הבקיע בגמר יורו 2012 נגד איטליה, כאשר העלה את ספרד לתוצאה 0–2. המשחק הסתיים בסופו של דבר בתוצאה 0–4.

מיד עם תום יורו 2012 הודיע מאמן נבחרת ספרד הצעירה, לואיס מילה, כי אלבה ייכלל בסגל נבחרתו למשחקים האולימפיים ב-2012 בלונדון.

נכלל בסגל נבחרת ספרד לטורניר מונדיאל 2022.

ב-2023 אלבה החליט לפרוש מנבחרת ספרד.

## תארים
;ברצלונה
* אליפות ספרד (5): 2012/2013, 2014/2015, 2015/2016, 2017/2018, 2018/2019
* גביע המלך הספרדי (5): 2014/2015, 2015/2016, 2016/2017, 2017/2018, 2020/2021
* ליגת האלופות: 2014/2015
* הסופרקאפ הספרדי (4): 2013, 2016, 2018, 2022/2023
* הסופרקאפ האירופי: 2015
* אליפות העולם לקבוצות: 2015

;אינטר מיאמי
* גביע ה-MLS:  2025
* מגן האוהדים: 2024
* אליפות ה-MLS:  2025

;נבחרת ספרד
* אליפות אירופה בכדורגל: 2012 
* ליגת האומות: 2023

## סטטיסטיקות קריירה
### קריירת מועדונים
נכון ל-28 במאי 2023

## קישורים חיצוניים

* 

* ג'ורדי אלבה, באתר הרשמי של מועדון הכדורגל ברצלונה

## הערות שוליים

קטגוריה:כדורגלנים ספרדים
קטגוריה:כדורגלנים קטלאנים
קטגוריה:מגני כדורגל ספרדים
קטגוריה:מגני כדורגל קטלאנים
קטגוריה:הוספיטלט דה לוברגאט: כדורגלנים
קטגוריה:כדורגלני ולנסיה
קטגוריה:כדורגלני ז'ימנסטיק טרגונה
קטגוריה:כדורגלני ברצלונה
קטגוריה:כדורגלני אינטר מיאמי
קטגוריה:כדורגלני נבחרת ספרד
קטגוריה:כדורגלני יורו 2012
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ספורטאים זרים בארצות הברית
קטגוריה:ספרדים שנולדו ב-1989
תקועה (סרט)

**תקועה** (באנגלית: **Young Adult**) הוא סרט קומדיה שחורה אמריקאי משנת 2011 בבימויו של ג'ייסון רייטמן, אודות סופרת צללים (שרליז ת'רון) החוזרת לביקור בעיירת נעוריה. בסרט משחקים גם פאטון אוזוולט, פטריק וילסון ואליזבת ריזר. הסרט זכה לביקורות מהללות והיה מועמד למספר פרסים.

## עלילה
מייבס גארי (שרליז ת'רון) היא גרושה בת 37, סופרת צללים המתגורת במיניאפוליס בגפה. במהלך עבודתה היא מקבלת אימייל מחברה לשעבר באדי סלייד (פטריק וילסון) המזמין אותה לחגיגת הולדת בתו. מייבס מחליטה לנסוע לעיירת נעוריה במטרה להתאחד עם סלייד. כשהיא חוזרת לעיירה, היא פוגשת מכרים מהעבר כמו מאט פריהוף (פאטון אוזוולט) ובת' סלייד (אליזבת ריזר), אשתו של סלייד. לאחר כמה ניסיונות לא מוצלחים לחזר אחר סלייד היא מגיעה לביתו במהלך חגיגת הולדת בתו. במסיבה היא משתכרת, אך סלייד ובת' מעמידים אותה במקומה. לבסוף מייבס מחליטה לשוב למיניאפוליס.

## צוות שחקנים
* שרליז ת'רון - מייבס גארי
* פאטון אוזוולט - מאט פריהוף
* פטריק וילסון - באדי סלייד
* אליזבת ריזר - בת' סלייד
* קולט וולף - סנדרה פריהוף
* האטני פארק - ויקי רובאק
* ג'יי קיי סימונס - הבוס של מייבס

## ביקורות והכנסות
הסרט זכה לאהדת מבקרי הקולנוע. אתר Rotten Tomatoes המרכז ביקורות קולנוע העניק לסרט דירוג של 80% בהתבסס על 173 מבקרים. המגזין "Metacritic" העניק לסרט ציון של 71 מתוך 100. מבקר הקולנוע רוג'ר איברט נתן לסרט שלושה כוכבים וחצי מתוך ארבעה.

הסרט יצא בארצות הברית בתפוצה מוגבלת ב-16 בדצמבר 2011. בשבוע הראשון לצאתו הכניס הסרט כ-439 אלף דולר וזאת על אף שהוקרן רק בשמונה אולמי קולנוע. שבוע מאוחר יותר, הכניס הסרט כ-5 מיליון דולר ומוקם במקום ה-12 בטבלת הסרטים המכניסים ביותר לשבוע זה. נכון ליוני 2012 הסרט הכניס כ-16,311,571 בארצות הברית וכ-6,343,079 מחוץ לארצות הברית.

## פרסים ומועמדויות
* מועמדות לפרס האדי בקטגוריית העריכה הטובה ביותר (דנה גאלברמן)
* מועמדות לפרס בחירת המבקרים בקטגוריית השחקנית הטובה ביותר (שרליז ת'רון)
* מועמדות לפרס בחירת המבקרים בקטגוריית השחקן המשנה הטוב ביותר (פאטון אוזוולט)
* מועמדות לפרס בחירת המבקרים בקטגוריית התסריט המקורי הטוב ביותר (דיאבלו קודי)
* מועמדות לפרס גלובוס הזהב בקטגוריית השחקנית הטובה ביותר בסרט קומדיה או במחזמר (שרליז ת'רון)
* מועמדות לפרס הסאטיל בקטגוריית השחקנית הטובה ביותר (שרליז ת'רון)
* מועמדות לפרס איגוד התסריטאים בקטגוריית התסריט המקורי הטוב ביותר (דיאבלו קודי)

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי דרמה אמריקאיים
קטגוריה:סרטי קומדיה שחורה אמריקאיים
קטגוריה:סרטים על סופרים
קטגוריה:סרטים עצמאיים
קטגוריה:סרטים על נרקיסיזם
קטגוריה:סרטי ג'ייסון רייטמן
M103

**M103** היה טנק כבד מתוצרת ארצות הברית שפותח בתחילת שנות ה-50. ה-M103 היה הטנק הכבד המבצעי הראשון שהיה בשימוש בצבא ארצות הברית, ועד להופעת טנק המערכה M1 אברהמס בשנות ה-70 היה לטנק הכבד ביותר בשירות הצבא האמריקאי. אחרון הטנקים יצא משירות בשנת 1974.

## פיתוח
במהלך מלחמת העולם השנייה ניסה הצבא האמריקאי ללא הצלחה לפתח טנק כבד בעל שריון עבה ותותח עוצמתי. בתום המלחמה, גברה התעניינותו בפיתוח של טנק שכזה עם חשיפתם של טנקים גרמנים כבדים ניסיונים כדוגמת הפנצר 8 'מאוס' וה-E100, ועם הופעתו של הטנק הסובייטי החדש IS-3 ב-1945. ה-IS3 אשר היה חמוש בתותח בקוטר 122 מ"מ ושריון עבה השפיע רבות על פיתוח הטנקים בארצות הברית בשנים שלאחר המלחמה
.

ב-1948, עם התגברות החשש לפרוץ מלחמה כנגד ברית המועצות, פרסמה ועדת החימוש האמריקאית (OTCM) מפרט לטנק כבד חדש במשקל 58 טון החמוש בתותח 120 מ"מ, תחת השם T43. עם פרוץ מלחמת קוריאה בחודש יוני 1950, העבודה על ה-T43 לא התקדמה מעבר לבניית דגם עץ של הטנק. באותו זמן נראה היה כי המלחמה תוביל לעימות כלל עולמי ולמלחמת עולם שלישית. מאחר שלצבא ארצות הברית לא היה אף טנק בארסנל שלה אשר השתווה ל-IS3 הסובייטי, הזמין הצבא כ-80 טנקי T43 (כשמאוחר יותר גדלה ההזמנה לכ-300 יחידות).

דגם האבטיפוס הראשון של ה-T43 הושלם ביוני 1951 ונשלח למתחם הניסויים באברדין. הדגם הסופי, ה-T43E1, שכלל מספר שינויים מדגם האבטיפוס נכנס לייצור בין השנים 1953–1954 במפעל של קרייזלר
בדלאוור, ממנו הושלמו כ-300 יחידות. במבחנים שנערכו לכלי נמצא כי הוא לא מתאים לסטנדרטים של הצבא והטנקים הושמו באחסון. בנובמבר 1955 המליצה ועדת ביקורת להכניס 98 שינויים לטנקים כדי שאלה יתאימו לדרישות הצבא; אלה אושרו ובאפריל 1956 הטנק המתוקנן קיבל את השם **M103** .

## מאפיינים
החימוש העיקרי של ה-M103 היה תותח בקוטר 120 מ"מ M58, בעל זווית הגבהה והנמכה של 15°+ עד 8°-. שני מקלעי 7.62 מ"מ M1919 בראונינג הותקנו במקביל לתותח משני צדדיו. בנוסף, מקלע כבד בקוטר 12.7 מ"מ M2 בראונינג הנשלט בשלט רחוק הותקן בצריחון המפקד. צריח הטנק היה גדול ממדים כדי להכיל את התותח יחד עם ארבעת אנשי צוות: המפקד, התותחן ושני טענים. איש הצוות החמישי, הנהג, ישב בקדמת התובה.

## שירות מבצעי
[שמאל|ממוזער|250px|M103 במוזיאון ב[אוקלהומה.]]
טנקי M103 הראשונים נפרסו באירופה בינואר 1958, כחלק מגדוד השריון 899, שכונה מאוחר יותר גדוד השריון הכבד השני. יחידה זו, שאורגנה בצורה שונה מגדודי השריון בצבא האמריקאי שכללו טנקים בינוניים, הורכבה מארבע פלוגות בנות שש מחלקות כל אחת, כשבכל מחלקה שלושה טנקי M103 (סך הכל 18 טנקים בפלוגה). בשנים 1958–1959 נכנס הטנק גם לשירות בחיל הנחתים האמריקאי.

עם כניסת טנק המערכה M60 פטון לשירות ב-1963, ביטל הצבא האמריקאי את גדודי השריון הכבדים שלו וטנקי M103 הוחלפו על ידי ה-M60. בחיל הנחתים שירתו טנקי M103 עד 1973.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טנקים כבדים
קקורה קירישיטן

שמאל|ממוזער|250px|פסלון של מרים הבתולה וישו, עשוי בסגנון בודהיסטי המזכיר את האלה קאנון
**קקורה קירישיטן** (ביפנית: **隠れキリシタン**, "נוצרים נחבאים") הוא הכינוי המודרני לחברי הכנסייה הקתולית ביפן, שנאלצו לרדת למחתרת לאחר מרד שימאברה בשנות ה-30 של המאה ה-17.

## היסטוריה
ב-1614 פרסם טוקוגאווה איאיאסו צו שקרא לגירוש הכמרים הנוצרים מיפן ואסר על האמונה הנוצרית. הפרה של צו זה דינה היה מוות. האיסור נאכף בדרגות חומרה שונות באזורים שונים במדינה, והכמרים הזרים אכן עזבו את יפן. מרד שימאברה, שפרץ בשלהי 1637 החל כמחאה כלכלית של פשוטי העם, אך מכיוון שהאזור היה נוצרי ברובו, עוד מימי פעילותה של הכנסייה הקתולית במקום, קיבל המרד גוון דתי. לאחר דיכויו האלים של המרד חשדה השוגונות בכנסייה הקתולית במעורבות במרד, ובעקבות זאת גורשו גם כל הסוחרים הפורטוגזים מיפן. מדיניות ההסתגרות של יפן נאכפה ביתר שאת, ואיתה גם מדיניות רדיפת הנוצרים. לפיכך, נאלצו הקירישיטן, הנוצרים היפנים, לרדת למחתרת.

הקקורה קירישיטן נהגו להתפלל בחדרי תפילה סודיים שהיו מתקינים בבתיהם, ולכן קיבלו את הכינוי "נחבאים". מכיוון שכל הכמרים הזרים גורשו מיפן, נאלצו הקקורה קירישיטן לשמר את הקהילה בכוחות עצמם, והיו להם מנהיגים מבין האנשים, שהיו אמונים על עריכת הטקסים. פסלונים בדמות ישו ומרים, אם ישו, שהיו בשימוש בתקופת פעילותה של הכנסייה ביפן, הוחלפו בפסלונים שדמו לפסלים מסורתיים של הבודהה ושל הבודהיסטווה. התפילות עצמן שונו על מנת שישמעו כתפילות בודהיסטיות, אף על פי שמילים רבות מלטינית, פורטוגזית וספרדית נותרו בהן. מכיוון שלהחזיק עותק של התנ"ך היה מלווה בסיכון רב בעקבות הרדיפות מצד הרשויות, עברו סיפוריו מפה לאוזן.

במקרים אחדים, עברה הקהילה הנוצרית שינוי במהלך הזמן, שנבע מהניתוק מהכנסייה ברומא. מילות התפילות איבדו ממשמעותן, והנצרות הפכה למעין פולחן אבות, בו היו אבות המאמינים למעשה למרטירים.

רבים מהקקורה קירישיטן, בהם גם אלה שאימצו גרסה שונה של הנצרות, יצאו ממחבואם לאחר מתן חופש דת במסגרת הרסטורציה של מייג'י. רבים מהם שבו לחיק הכנסייה הקתולית, אך אחרים שמרו על צביונם הדתי, והם קיבלו את הכינוי הנארה קירישיטן (離れキリシタン, "נוצרים נפרדים").

לאחר מתן חופש דת ותהליך החילון שחל ביפן, נעלמו קהילות של הנארה קירישיטן. באופן מסורתי למדו הבנים את המנהגים ואת התפילות מאביהם, אך בעקבות תהליכי המודרניזציה, איבדו הראשונים עניין במסורת.

## ראו גם
*קירישיטן
*תקופת אדו

## קישורים חיצוניים

*פטריק דאונס, Kakure Kirishitan
*The Japanese Christians forced to trample on Christ - מאתר ה-BBC
* 

קטגוריה:יפן: היסטוריה
הרי קיסו

**הרי קיסו** (ביפנית: **木曽山脈**) או **האלפים המרכזיים** (**中央アルプス**) הם רכס הרים ביפן, המשתרע על פני מחוזות גיפו ונאגנו. יחד עם הרי הידה (האלפים הצפוניים) והרי אקאישי (האלפים הדרומיים), הם מהווים את קבוצת הרכסים הנקראת האלפים היפניים.

## מתאר כללי
הרכס עצמו עשוי גרניט, והחלק העליון שלו מהווה את קו העצים, בו צומחת צמחייה אלפינית טיפוסית.

## גאוגרפיה
### פסגות עיקריות

## גלריה מהרי קיסו

Kiso Mountains from Mt.Amidadake.jpg|הרי קיסו מכיוון מזרח
Cyuo-Alps from Kohideyama wt 2002-10-30.jpg|הרי קיסו מכיוון מערב
Mount Kisokoma from Mount Sannosawa 1996-09-08.jpg|הר קיסוקומה והר הוקן מתצפית בהר סאנוסאווה
Mount Hoken from Mount Kazakoshi 2010-4-25.jpg|הר קיסוקומה והר הוקן מתצפית בהר קזקושי


## קישורים חיצוניים

קיסו
עיצור ענבלי, סותם, אטום

**[[עיצור]] [[עיצורים ענבליים|ענבלי]] [[עיצורים סותמים|סותם]] [[קוליות העיצורים|אטום]]** הוא צליל עיצורי הנפוץ בשפות מדוברות רבות. סימן ה-IPA לעיצור הוא Q לטינית קטנה /q/, ובמערכת X-SAMPA הוא נכתב כ-q. זהו הצליל הישן של האות **[[ק]]** וניתן היה לשומעו בהגיות העברית העתיקה והטברנית. הגייה זו נשמרה בישראל רק בפי בני עדות המזרח, ובפרט בפי יוצאי תימן. זהו גם צליל האות **[[ق]]** בערבית ספרותית. 

## התרחשות

קטגוריה:עיצורים
עיצור ענבלי, סותם, קולי

**[[עיצור]] [[עיצורים ענבליים|ענבלי]] [[עיצורים סותמים|סותם]] [[קוליות העיצורים|קולי]]** הוא צליל עיצורי הנדיר בשפות מדוברות מעטות. סימן ה-IPA לעיצור הוא G לטינית גדולה /ɢ/, ובמערכת X-SAMPA הוא נכתב כ-\G.

## התרחשויות

## ראו גם

קטגוריה:עיצורים
סויוז 22

**סויוז 22** (ברוסית: **Союз 22**, "ברית 22") היא חללית סויוז שהמריאה ב-15 בספטמבר 1976 מקוסמודרום בייקונור שבקזחסטן.

## צוות
* ואלרי ביקובסקי – מפקד
* ולדימיר אקסיונוב – מהנדס טיסה

## צוות גיבוי
* יורי מלישב – מפקד
* גנאדי סטרקאלוב – מהנדס טיסה

## תיאור המשימה
החללית נבנתה כחללית עתודה לטיסה אפולו-סויוז. לאחר שטיסה זו עברה להצלחה לא היה ברור מה לעשות עם החללית. היא עברה התאמות רבות להתאמה לחיבור לחללית אמריקאית, כך שמבחינה כלכלית לא הייתה כידאיות להתאים אותה לעגינה בתחנת חלל מדגם סאליוט. בהתאם לכך הוחלט לשגר אותה לטיסה עצמאית ומטרה לבצע צילומים באמצעות מערכת מתקדמת מדגם MKF-6 בתוצרת גרמניה המזרחית. המערכת אפשרה לבצע 6 צילומים בו-זמנית – 4 בתחום האור הנראה ו-2 בתחום אינפרה אדום. היה ניתן לבצע צילומי שטח של כ-500 אלף קמ"ר תוך 10 דקות. 

"סויוז 22" שוגרה ב-15 בספטמבר 1976 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

במהלך הטיסה בוצעו צילומים רבים של שטח ברית המועצות וגרמניה המזרחית. בסך הכול בוצעו 2,400 צילומים ב-30 אזורים שונים. חלק מהצילומים בוצעו בו-זמנית עם צילומים שבוצעו ממטוס.

בנוסף לכך בוצעו ניסויים בתחום הביולוגיה. נבדקה השפעת קרינה קוסמית על יכולת הראיה. כמו כן על החללית היה אקווריום קטן ונערכו תצפיות על התנהגות הדגים.

## קישורים חיצוניים

* נתוני המשימה
* נתונים מאנציקלופדיית החלל

קטגוריה:תוכנית סויוז
קטגוריה:1976 בברית המועצות
מפלגת החופש והצדק

**מפלגת החופש והצדק** (בערבית: **حزب الحرية والعدالة**) היא מפלגה פוליטית איסלמיסטית במצרים. רשמית, המפלגה עצמאית אך בעלת קשרים חזקים לתנועת האחים המוסלמים במצרים.

המפלגה תומכת בכלכלת שוק אך ללא מניפולציה או מונופול. התוכנית הכלכלית של המפלגה כוללת עידוד ופיתוח ענף התיירות במדינה. במישור הפוליטי המפלגה קוראת להחלת החוק האיסלאמי במדינה.

המפלגה התמודדה במסגרת הבחירות לפרלמנט המצרי (2011–2012). בבחירות אלו, שהתרחשו במאי 2012, זכה מועמד המפלגה, מוחמד מורסי, בנשיאות מצרים ונכנס לתפקידו כנשיא עם השבעתו ב-30 ביוני 2012. לאחר הבחירות המפלגה הייתה למפלגה הדומיננטית בשלטון. לבית התחתון של הפרלמנט נבחרו 235 נציגים מטעם המפלגה, מתוך 508 חברים בסך הכול. לבית התחתון נבחרו 105 נציגים מתוך 180 נציגים שנבחרו בסך הכול. לאחר היבחרו לנשיא התפטר מורסי מהמפלגה אף על פי שהוא תומך ומזדהה עם מדיניותה.

ביוני 2013 התרחשה הפיכה צבאית, והמפלגה הודחה מהשלטון. מורסי נעצר בידי הצבא, ושרי המפלגה פוטרו \ התפטרו. באוגוסט 2014 פסק בית המשפט העליון של מצרים כי המפלגה אינה חוקית (בשל קשריה לאחים המוסלמים) ועליה להתפרק.

## קישורים חיצוניים
* 
* 

קטגוריה:ערכים שבהם תבנית בריטניקה אינה מתאימה
קטגוריה:מצרים: מפלגות
קטגוריה:מצרים: מפלגות שמרניות
קטגוריה:ההפיכה במצרים (2013)
קטגוריה:האחים המוסלמים
קטגוריה:מפלגות שהוקמו ב-2011
וויצ'ך שצ'נסני

**ווֹיצֶ'ך תומאש שְׁצֶ'נְסְנִי** (בפולנית: **Wojciech Tomasz Szczęsny**; נולד ב-18 באפריל 1990 בוורשה) הוא כדורגלן פולני המשחק בעמדת השוער בברצלונה מהלה ליגה.

## קריירה
כשהיה נער החל שצ'נסני להתאמן במחלקת הנוער של קבוצת הכדורגל אגריקולה ורשה. כאשר היה בן 15 מאמן השוערים של קבוצת הפאר הפולנית לגיה ורשה התרשם משצ'נסני והוא הצטרף למועדון.

בשנת 2006 הגיע שצ'נסני לאנגליה והצטרף למחלקת הנוער של ארסנל. ב-22 בספטמבר 2009 ערך את הופעת הבכורה שלו כשחקן מקצועני, במשחק מול וסט ברומיץ' אלביון במסגרת גביע הליגה. בנובמבר הושאל שצ'נסני לחודש אחד לקבוצת ברנטפורד מהליגה השלישית. במשחקו השני במועדון הציל בעיטת עונשין, ובמשחקו החמישי בקבוצה נבחר לשחקן המצטיין במשחק. בדצמבר הוארכה השאלתו של שצ'נסני לחודש נוסף, ובינואר הוארכה השאלתו עד תום עונת .

בעונת  חתם שצ'נסני על חוזה חדש בארסנל וערך את הופעתו הראשונה בקבוצה הבוגרת. ב-13 בדצמבר 2010 ערך את הופעת הבכורה שלו בפרמייר ליג, בהפסד 0–1 למנצ'סטר יונייטד, כאשר פתח בהרכב של ארסנל בעקבות פציעתם של שני השוערים הבכירים בקבוצה, מנואל אלמוניה ולוקאש פביאנסקי. ב-16 בפברואר 2011 ערך את הופעת הבכורה שלו בליגת האלופות, בניצחון 1–2 על ברצלונה, ובסך הכול ערך בעונה זו 24 הופעות בכל המסגרות.

בעונת  הפך לשוער הראשון של ארסנל, ופתח בהרכב הקבוצה בכל 38 משחקי הליגה. בתחילת העונה שלאחר מכן סבל מפציעה, אך בנובמבר 2012 חזר להרכב הקבוצה. בעונת  החמיץ משחק ליגה אחד, וב-16 משחקים שמר על רשת נקייה, וכן זכה עם הקבוצה ב וגם זכה בפרס כפפת הזהב בפרמייר ליג יחד עם פטר צ'ך.

ב-29 ביולי 2015 הושאל לעונה אחת לרומא. בסוף עונת  הוארכה השאלתו לעונה נוספת.

ב-19 ביולי 2017 חתם ביובנטוס לארבע שנים.

ב-27 באוגוסט 2024 הודיע על פרישה מכדורגל, אך ב-2 באוקטובר חזר בו וחתם בברצלונה בעקבות פציעתו של מארק-אנדרה טר שטגן.

### נבחרת פולין
לשצ'נסני ארבע הופעות במדי נבחרת פולין עד גיל 20, ושבע הופעות במדי הנבחרת עד גיל 21. ב-18 בנובמבר 2009 ערך את הופעת הבכורה שלו בנבחרת הבוגרת, במשחק ידידות מול , כשהחליף במחצית את תומאש קושצ'אק. בפברואר 2011 פתח לראשונה בהרכב הנבחרת, במשחק מול . הוא היה חלק מסגל הנבחרת ליורו 2012, ובמשחק הפתיחה הורחק בכרטיס אדום בדקה ה-69.

נכלל בסגל נבחרת פולין לטורניר מונדיאל 2022.

## תארים
### קבוצתיים
;ארסנל
*גביע ה-FA (2): 2013/2014, 2014/2015
*מגן הקהילה: 2014

;יובנטוס
*אליפות איטליה (3): , , 
*קופה איטליה: , 2020/2021, 2023/2024
*הסופר קאפ האיטלקי: 2018, 2020

;ברצלונה
* לה ליגה: 2024/2025
* גביע המלך הספרדי: 2024/2025
* הסופר קאפ הספרדי: 2025, 2026
### אישיים
*כפפת הזהב בפרמייר ליג: 
*שוער העונה בסרייה א': 

## קישורים חיצוניים

* עמוד השחקן באתר הרשמי של ארסנל

## הערות שוליים

קטגוריה:כדורגלנים פולנים
קטגוריה:שוערי כדורגל פולנים
קטגוריה:ורשה: כדורגלנים
קטגוריה:כדורגלני ארסנל
קטגוריה:כדורגלני ברנטפורד
קטגוריה:כדורגלני רומא
קטגוריה:כדורגלני יובנטוס
קטגוריה:כדורגלני ברצלונה
קטגוריה:כדורגלני נבחרת פולין
קטגוריה:כדורגלני יורו 2012
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים פולנים באנגליה
קטגוריה:ספורטאים פולנים באיטליה
קטגוריה:ספורטאים פולנים בספרד
קטגוריה:פולנים שנולדו ב-1990
אלברכט קוסל

**לודוויג קארל מרטין לאונרד אלברכט קוסל** (בגרמנית: **Ludwig Karl Martin Leonhard Albrecht Kossel**; 16 בספטמבר 1853 – 5 ביולי 1927) היה ביוכימאי גרמני, בין החלוצים בחקר הגנטיקה. בשנת 1884 גילה קוסל את ההיסטונים, חלבונים בעלי מטען חיובי שמעורבים באריזת ה-DNA. על גילוי זה קיבל בשנת 1910 פרס נובל לפיזיולוגיה ורפואה.

## קישורים חיצוניים

* 
* 

קטגוריה:מדענים גרמנים
קטגוריה:זוכי פרס נובל גרמנים
קטגוריה:ביוכימאים גרמנים
קטגוריה:זוכי פרס נובל לפיזיולוגיה או לרפואה
קטגוריה:בוגרי אוניברסיטת רוסטוק
קטגוריה:סגל אוניברסיטת מרבורג
קטגוריה:חברי האקדמיה למדעים ולאמנויות של גטינגן
קטגוריה:גרמנים שנולדו ב-1853
קטגוריה:גרמנים שנפטרו ב-1927
קוצן מצוי

**קוצן מצוי** (שם מדעי: *Acomys cahirinus*) הוא מין מכרסם מדברי השייך לסוג קוצן. משקלו הממוצע הוא 45 גרם.

## מאפיינים
הקוצן המצוי ניזון מן המשקעים. הוא קולט את המים דרך בטנו שמאפשרת לו לאגור את המים לאורך זמן.

גבו של הקוצן המצוי מכוסה בזיפים קוצניים שצבעם חום -אפרפר. מין זה מצוי בכל חלקי הארץ וניזון מזרעים, חלזונות, חרקים וכדומה. הוא פעיל בשעות הלילה וחי בנקיקי סלעים ובמחילות. פעילותו של הקוצן המצוי בשעות הלילה גורמת לדחיקה תחרותית של הקוצן הזהוב לפעילות יום: במקומות בהם הוסר הקוצן המצוי, הרחיב הקוצן הזהוב את שעות פעילותו והחל להיות פעיל גם בשעות הלילה.

הקוצן המצוי נמצא כמפיץ זרעים איכותי של הצמח רכפתן המדבר. הקוצן נושא בפיו את אשכול הפירות העסיסיים של הרכפתן הרחק מצמח האם וניזון מהפירות באתרי האכילה המוגנים שלו בין הסלעים. הקוצן תועד כשהוא יורק את הזרעים בשלמותם בזמן אכילת הפרי.

## קישורים חיצוניים

* קוצן מצוי, באתר הרשימה האדומה של IUCN
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קוצניים (עכברים)
קטגוריה:ארץ ישראל: עכבריים
קטגוריה:מאלי: יונקים
קטגוריה:הסהרה: בעלי חיים
עיצור וילוני, חוכך, קולי

**[[עיצור]] [[עיצורים וילוניים|וילוני]] [[עיצורים חוככים|חוכך]] [[קוליות העיצורים|קולי]]** הוא צליל עיצורי המצוי בחלק מהשפות המדוברות. סימן ה-IPA לעיצור הוא /ɣ/ - מעין גמא יוונית קטנה, ובמערכת X-SAMPA הוא נכתב כ-G. זהו הצליל הישן לגימ"ל רפה וניתן היה לשמעו בהגיית העברית הקלאסית החל מהתקופה המקראית המאוחרת, ובהגיית חלק מהקהילות היהודיות, כגון התימנים וכן ספרדים שישבו בארצות הדוברות ערבית, אף עד לעת החדשה. זהו צליל האות הערבית **[[غ]]**.

## התרחשות

## ראו גם

וילוני, חוכך, קולי